b"\n_START_ARTICLE_\nCan Riera (Cerdanyola del Vall\xc3\xa8s)\n_START_SECTION_\nDescripci\xc3\xb3\n_START_PARAGRAPH_\nEs tracta d'una torre de planta quadrangular edificada en un terreny amb pendent. Consta de planta baixa, pis i golfes, amb coberta de teula a dues vessants amb el cos transversal m\xc3\xa9s elevat, que configura l'acabament del cos central de la fa\xc3\xa7ana i dues petites mansardes als costats. Als pisos les obertures s\xc3\xb3n d'arc carpanell mentre que a les golfes s\xc3\xb3n d'arc de mig punt. Hi ha un porxo d'acc\xc3\xa9s amb balustrada superior que delimita el volad\xc3\xads del balc\xc3\xb3 del primer pis. \xc3\x89s remarcable la decoraci\xc3\xb3 de les obertures amb guardapols superior de teula.\n_START_SECTION_\nHist\xc3\xb2ria\n_START_PARAGRAPH_\nL'edifici de Can Riera va ser constru\xc3\xaft l'any 1928 amb estil noucentista."